

|  |
| --- |
| Отровне дивље печурке |
| Serbian | Српски |

* Опасне дивље печурке се обично појављују после прве добре јесење кише.
* Могу се пронаћи на разним местима, укључујући необрађене жбуновите пределе, у шумама, јавним парковима, на дечијим игралиштима, у школским двориштима, на пољопривредним земљиштима и у близини куће, у башти, на травњаку, у ђубриву, малчу или слами.
* Добро пазите на децу и кућне љубимце када сте напољу, зато што су печурке лако доступне и могу изгледати интересантне за јело.
* Особе које су живеле у иностранству морају бити свесне да отровне печурке у Аустралији могу изгледати као јестиве печурке у неким другим земљама.
* Зелене пупавке (Death Cap) су једне од најопаснијих и могу проузроковати смртоносно оштећење јетре. Кување или гуљење не одстрањује отров. Зелене пупавке расту уз стабла храста, лешника или кестена, али смртоносне печурке могу расти било где. Једине печурке које су безбедне за јело су оне које се купују у поузданим продавницама воћа и поврћа или у супермаркетима.
* Ако неко случајно поједе дивљу печурку, не чекајте да настану симптоми, назовите **Poisons Information Centre (Центар за информације о отровима) на 13 11 26** и следите њихове савете.

Ако се неко разболи након што поједе дивље печурке, треба хитно затражити медицинску помоћ.

**У хитном случају увек назовите три нуле (000).**

### **Симптоми тровања дивљим печуркама укључују:**

* **Јаке стомачне грчеве**
* **Болове у стомаку**
* **Повраћање**
* **Мучнину**
* **Пролив**

**Симптоми обично почну 3-6 сати након што се печурке поједу и могу трајати и до 3 дана.**

**Најопасније печурке могу имати одложене симптоме који се могу појавити тек 24 сата након јела.**

**www.betterhealth.vic.gov.au/health/healthyliving/mushroom-poisoning**

|  |
| --- |
| Ако желите да добијете овај документ у другом формату, пошаљите имејл на Public Health Communications <pph.communications@health.vic.gov.au>.Одобрила и издала Влада Викторије - Victorian Government, 1 Treasury Place, Melbourne.© State of Victoria, Australia, Department of Health, June 2025. |